CELEX: 62011TN0182
Language: lt
Date: 2011-03-28 00:00:00
Title: Byla T-182/11: 2011 m. kovo 28 d. pareikštas ieškinys byloje Dacoury-Tabley prieš Tarybą

21.5.2011   
            
            
               LT
            
            
               Europos Sąjungos oficialusis leidinys
            
            
               C 152/29
            
         2011 m. kovo 28 d. pareikštas ieškinys byloje Dacoury-Tabley prieš Tarybą
   
   (Byla T-182/11)
   2011/C 152/51
   Proceso kalba: prancūzų
   
      Šalys
   
   
      Ieškovas: Philippe Henry Dacoury-Tabley (Abidžanas, Dramblio Kaulo Krantas), atstovaujamas advokato G. Collard
   
      Atsakovė: Europos Sąjungos Taryba
   
      Reikalavimai
   
   Ieškovas Bendrojo Teismo prašo:
   
               —
            
            
               pripažinti, kad, kiek tai susiję su ieškovu P. H. DACOURY-TABLEY, 2011 m. sausio 31 d. Reglamentas Nr. 85/2011, 2011 m. vasario 2 d. paskelbtas Europos Sąjungos oficialiajame leidinyje, ir 2011 m. sausio 31 d. Tarybos sprendimas 2011/71/PESC, 2011 m. vasario 2 d. paskelbtas Europos Sąjungos oficialiajame leidinyje, nėra pagrįsti faktinėmis aplinkybėmis,
            
         
               —
            
            
               dėl to prašo,
               
                           —
                        
                        
                           panaikinti 2011 m. sausio 31 d. Tarybos reglamentą Nr. 85/2011 ir 2001 m. sausio 31 d. Tarybos sprendimą 2011/71/PESC;
                        
                     
                           —
                        
                        
                           nepatenkinus pirmojo reikalavimo, nurodyti, kad vardai ir pavardė Philippe Henry DACOURY-TABLEY būtų išbraukti iš prie šio reglamento ir sprendimo pridėto priedo.
                        
                     
         
      Ieškinio pagrindai ir pagrindiniai argumentai
   
   Grįsdamas ieškinį ieškovas remiasi dviem pagrindais.
   
               1.
            
            
               Pirmasis ieškinio pagrindas, susijęs su pareigos motyvuoti pažeidimu, nes ieškovo įrašymo į asmenų ir įmonių, kuriems taikomos ribojančios priemonės, sąrašą priežastys yra stereotipinės ir nepagrįstos jokia tikslia faktine informacija, kuria remiantis būtų galima nustatyti šio įrašymo pagrįstumą.
            
         
               2.
            
            
               Antrasis ieškinio pagrindas, susijęs su akivaizdžia vertinimo klaida, nes:
               
                           —
                        
                        
                           ieškovas kaltinamas atsisakęs paklusti A. Ouattara, nors jis bandė perduoti A. Ouattara Vakarų Afrikos valstybių centrinį banką (toliau — VAVCB), kurio valdytoju buvo ieškovas;
                        
                     
                           —
                        
                        
                           ieškovas kaltinamas finansiškai parėmęs neteisėtą L. Gbagbo administraciją, nors iš VAVCB operacijų nematyti jokios finansinės paramos valdžiai;
                        
                     
                           —
                        
                        
                           be to, priimant reglamentą ir ginčijamą sprendimą ieškovas nebebuvo VAVCB valdytoju.